ועדת הכספים, כנסת 20, פרוטוקול מספר 676, 2017-03-20 12:00

משה גפני: שלום רב, אני מתכבד לפתוח את הישיבה.

משה גפני: על סדר-היום: החלטת גמלאות לנושאי משרה ברשויות השלטון (שרים ושאיריהם) (תיקון מס' 2), התשע"ז-2017 – לעניין הפרשות לקופת גמל.

משה גפני: שלומית – תקני אותי אם אני טועה; אתם הלשכה המשפטית – אנחנו רצינו שוועדת הכנסת תקבל החלטה.

משה גפני: הרי אנחנו עוסקים בשרים ושאיריהם ונשיא המדינה וכו'.

משה גפני: ביקשנו שוועדת הכנסת תקבל החלטה.

משה גפני: ועדת הכנסת לא הסכימה – היא רצתה שנקבל החלטה.

משה גפני: אנחנו קיבלנו החלטה, וקבענו שיש דבר אחד שהוא מעבירים אותו לנושא של הגמלאות, זהו.

משה גפני: שבועיים אחרי זה קיבלה החלטה ועדת הכנסת, והיא קיבלה החלטה על קבוצה של דברים, נושאים שהם עוברים לנושא של גמלאות וכו'.

משה גפני: זה לא יכול להיות דבר כזה.

משה גפני: אנחנו רצינו לראות מה הם עושים כדי שיהיה אחיד.

משה גפני: אני לא יודע למה בכלל זה מפוצל.

משה גפני: אני כל הזמן עובד על העניין הזה, ולא מצליח.

משה גפני: הנושא של חברי הכנסת והשרים צריך להיות שם.

משה גפני: לא יכול להיות שיגידו: ועדת הכנסת החליטה מה שהחליטה, ופתאום ועדת הכספי היא זו שמחליטה שלא.

משה גפני: אני מבקש ליישר את ההחלטה עם ההחלטה של ועדת הכנסת, ואני מבקש שתגידי את החלטת ועדת הכנסת.

<שלומית ארליך: בעצם אשלים את הפינות.

<שלומית ארליך: בעצם אנחנו קיבלנו החלטה רוחבית לגבי כלל נושאי המשרה – זה כולל את הנשיא, את השרים, חברי הכנסת – התקבל בוועדת הכנסת, כפי שאמרת, והשופטים.

<שלומית ארליך: לגבי ההחלטה של השרים, יש שני אלמנטים שאנחנו מבקשים לתקן את ההחלטה האחרונה שקיבלנו, שציינו בהחלטת השרים שיהיה מדובר בהפרשות משכר יסוד, ואנחנו מבקשים לתקן את זה לשכר הכולל.

משה גפני: זו היתה החלטת ועדת הכנסת?

<שלומית ארליך: הכספים.

<שלומית ארליך: ההחלטה שלנו פורסמה ברשומות לפני כחודש, ב-22.2.2017.

<שלומית ארליך: אז האלמנט הראשון הוא העניין של מאיזה שכר; והדבר השני, יש סעיף שמתייחס לזה שאותו נושא משרה רשאי לבקש שיופרשו לקופת גמל מהרכיבים הפנסיוניים.

<שלומית ארליך: אנחנו והשרים התייחסנו רק לדמי הכלכלה, ואנחנו מבקשים להוסיף ולאפשר להם גם שיוכלו להפריש גם מהוצאות הביגוד.

<שלומית ארליך: עכשיו אקריא את הנוסח – זה התיקון.

משה גפני: זה בדיוק מה שהיה בוועדה – לא יותר ולא פחות.

<שלומית ארליך: זה לא בדיוק, כי לחברי הכנסת יש רכיבים נוספים שקיימים להם היום בהחלטה, שלשרים אין – למשל, הוצאות רכב שיכולים להפריש מהם, אבל זה לא קיים לגבי שרים.

משה גפני: אני ביקשתי שההחלטה תהיה החלטה תואמת, שווה.

משה גפני: יש דברים ששונים כי אצל שר זה שונה מטבע הדברים - בסדר.

משה גפני: אבל בסך הכול אנחנו מדברים על אותה החלטה.

<שלומית ארליך: כן.

<שלומית ארליך: החלטת גמלאות לנושאי משרה ברשויות השלטון (שרים ושאיריהם) (תיקון מס' 2), התשע"ז–2017.

<שלומית ארליך: בתוקף הסמכות לפי סעיף 1 לחוק גמלאות לנושאי משרה ברשויות השלטון, התשכ"ט–1969, מחליטה ועדת הכספים של הכנסת לאמור: תיקון סעיף 10א.

<שלומית ארליך: 1.

<שלומית ארליך: בהחלטת גמלאות לנושאי משרה ברשויות השלטון (שרים ושאיריהם), התשמ"א–1981, בסעיף 10א – (1) בסעיף קטן (א) – (א) ברישה, במקום "משכר היסוד כמשמעותו בהחלטת" יבוא "מהשכר הכולל כהגדרתו בסעיף 5(א) להחלטת"; (ב) בפסקאות (1) ו-(2), בכל מקום, במקום "משכר היסוד" יבוא "מהשכר הכולל"; (2) בסעיף קטן (ב)(1), במקום "משכר היסוד" יבוא "מהשכר הכולל"; (3) בסעיף קטן (ג), ברישה, במקום "בעד דמי כלכלה לפי סעיף 9 להחלטת שכר שרים וסגני שרים:" יבוא "בעד ביגוד לפי סעיף 6ב להחלטת שכר שרים וסגני שרים ובעד דמי כלכלה לפי סעיף 9 להחלטה האמורה:".

<שלומית ארליך: 2.

<שלומית ארליך: תחילה.

<שלומית ארליך: בעצם את התחילה אנחנו מבקשים לעשות רטרואקטיבית למועד שבו היתה ההחלטה הקודמת שקבעה את התחילה ל-1.1.2017, לכן גם פה אנחנו מבקשים שהתחילה תהיה ביום 1.1.2017.

משה גפני: יש לממשלה התנגדות?

<אפרת פרוקציה: לא, אנחנו רק רוצים לציין דבר אחד – אפרת פרוקציה, מהלשכה המשפטית – נראה שהמיקום של ההחלטה צריך להיות דווקא בשכר ולא בגמלאות.

<אפרת פרוקציה: אנחנו בוחנים את עניין המיקום.

<אפרת פרוקציה: אנחנו רק רוצים להבהיר פה למען הסר ספק, שמדובר לגבי שכר הכולל רק בהפרשים לשרים שלא בתקציבית; שלא תיווצר פרשנות שמישהו חושב שמגיע לו גם תקציבית וגם צוברת.

<אפרת פרוקציה: לגבי המיקום – יכול להיות שנביא גם תיקון לגבי המיקום, אבל שיהיה ברור שאין זכאות גם וגם.

<שלומית ארליך: בעצם רק נבהיר שפה הכוונה היא לכל ההחלטות באופן רוחבי - לא רק לעניין השרים.

<שלומית ארליך: נעשה חשיבה לגבי המיקום.

משה גפני: בסדר?

משה גפני: מי בעד אישור ההחלטה האמורה, כפי שהקריאה אותה היועצת המשפטית?

משה גפני: מי נגד?

משה גפני: מי נמנע?

משה גפני: בעד ההחלטה – פה אחד

משה גפני: ההחלטה התקבלה.

משה גפני: תודה רבה, הישיבה נעולה.